**Ką siūloma vartoti vietoj angl. „podcast“?**

Rekomendaciniame [Svetimžodžių atitikmenų sąraše](http://www.vlkk.lt/vlkk-nutarimai/protokoliniai-nutarimai/del-svetimzodziu-atitikmenu-saraso-papildymo-1) (patvirtintame VLKK 2012 m. lapkričio 8 d. protokoliniu nutarimu Nr. PN-4) teikiami atitikmenys **tinklalaidė** (angl. podcast) ir **tinklalaidžių sklaida**, **tinklalaidžių prenumerata** (angl. podcasting).

**Tinklalaidė** – tai skaitmeninio formato muzikinė laida arba pokalbis, parsisiunčiami iš interneto.

Taip pat siūloma vadinti: angl. screencasting – **ekranlaidė**; angl. videocasting – **videotinklalaidė**.